CELEX: 32020D1066
Language: ro
Date: 2020-07-20 00:00:00
Title: Decizia (PESC) 2020/1066 a Consiliului din 20 iulie 2020 de modificare a Deciziei (PESC) 2017/2370 în sprijinul Codului de conduită de la Haga și al neproliferării rachetelor balistice în cadrul punerii în aplicare a Strategiei UE împotriva proliferării armelor de distrugere în masă

21.7.2020   
               
               
                  RO
               
               
                  Jurnalul Oficial al Uniunii Europene
               
               
                  LI 234/1
               
            
         DECIZIA (PESC) 2020/1066 A CONSILIULUI
         din 20 iulie 2020
         de modificare a Deciziei (PESC) 2017/2370 în sprijinul Codului de conduită de la Haga și al neproliferării rachetelor balistice în cadrul punerii în aplicare a Strategiei UE împotriva proliferării armelor de distrugere în masă
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 18 decembrie 2017, Consiliul a adoptat Decizia (PESC) 2017/2370 (1).
                  
               
                     (2)
                  
                  
                     Acordul de grant încheiat cu Fondation pour la recherche stratégique (FRS) a fost semnat la 21 decembrie 2017 și expiră la 20 decembrie 2020.
                  
               
                     (3)
                  
                  
                     La 26 mai 2020, FRS a solicitat o prelungire a perioadei de punere în aplicare a Deciziei (PESC) 2017/2370 până la 20 decembrie 2021. Se solicită prelungirea ca urmare a pandemiei de COVID-19, și în special a amânării unei serii de activități menționate la articolul 1 din decizia respectivă și a reticenței administrațiilor naționale din țările vizate de a discuta cu privire la organizarea de astfel de activități având în vedere climatul de incertitudine generat de pandemia respectivă.
                  
               
                     (4)
                  
                  
                     Continuarea activităților menționate la articolul 1 din Decizia (PESC) 2017/2370 nu are implicații asupra nivelului resurselor financiare până la 20 decembrie 2021.
                  
               
                     (5)
                  
                  
                     Prin urmare, Decizia (PESC) 2017/2370 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Articolul 5 alineatul (2) din Decizia (PESC) 2017/2370 se înlocuiește cu următorul text:
            
               
                  „(2)   Prezenta decizie expiră la 20 decembrie 2021.”
               
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 20 iulie 2020.
            
               
                  Pentru Consiliu
               
               
                  Președintele
               
               J. KLOECKNER
            
         
         
            (1)  Decizia (PESC) 2017/2370 a Consiliului din 18 decembrie 2017 în sprijinul Codului de conduită de la Haga și al neproliferării rachetelor balistice în cadrul punerii în aplicare a Strategiei UE împotriva proliferării armelor de distrugere în masă (JO L 337, 19.12.2017, p. 28).